सुकन्या हमारी बेटियां (टीवी धारावाहिक)
सुकन्या हमारी बेटियां एक भारतीय धारावाहिक था, जो वर्ष 2011 से 2013 तक दूरदर्शन पर प्रसारित होता था। इसके सबसे पहले एपिसोड का प्रसारण 5 सितंबर 2011 से शुरू हुआ था। पी.एम.आई एंटरटेनमेंट इंडिया प्राइवेट लिमिटेड के बैनर तले धारावाहिक की कहानी दो बहने आकांक्षा और उसकी बड़ी बहन तृष्णा के जीवन के इर्द-गिर्द घूमती है। आकांक्षा एक प्रशासनिक अधिकारी (आई.ए.एस) बनना चाहती है तो वही उसकी बड़ी बहन तृष्णा एक अच्छे और खुशहाल ससुराल की चेष्टा करती है। धारावाहिक में मुख्यतः इन दोनों बहनों के द्वारा देखी गई समस्याएं और उनके समाधान को दिखाया गया है। इस धारावाहिक का समय-समय पर दूरदर्शन के द्वारा पुनः प्रसारण किया गया है। अंतिम बार इसका पुनः प्रसारण वर्ष 2022 में हुआ था।